Diari Oficial de la Generalitat Valenciana


Sumari del DOGV 3880, del 17-11-2000 (2000/9104)

Informació pública de l'alternativa tècnica del programa d'actuació integrada de la unitat d'execució núm. 4 de Benicàssim; projecte d'homologació modificativa, pla de reforma interior de millora, projecte d'urbanització i projecte de reparcel·lació.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3880

Data del DOGV
:   17-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9104


Organisme emissor
:   Ajuntament de Benicàssim

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució núm. 4 de Benicàssim; projecte d'homologació modificativa, pla de reforma interior de millora, projecte d'urbanització i projecte de reparcel·lació. [2000/X9104]
  
En data 27 d'octubre de 2000, la Comissió de Govern de l'Ajuntament de Benicàssim ha acordat exposar al públic per a la seua tramitació conjunta, l'alternativa tècnica del programa per al desenvolupament de la unitat d'execució núm. 4 del sòl urbà del PGOU (c/ La Ratlla, Avinguda Doctor Fleming, Avinguda Ferrandis Salvador) junt al projecte d'homologació modificativa, pla de reforma interior de millora, projecte d'urbanització i projecte de reparcel·lació elaborat per les empreses Promociones Emilio Doménech, SA, Urbanizadora Vistamar, SA, i Ceinca, Obras y Proyectos, SA, i en sol·licita l'adjudicació preferent.
  
De conformitat amb els articles 46.3, 52, 53, 69.1.A) i concordants de la Llei Reguladora de l'Activitat Urbanística, se sotmet a informació pública per a formulació d'al·legacions per termini de 20 dies l'alternativa tècnica del programa per al desenvolupament del sòl urbà de Benicàssim en l'àmbit de la unitat d'execució núm. 4 així com el projecte d'homologació modificativa, pla de reforma interior de millora, projecte d'urbanització i projecte de reparcel·lació.
  
L'expedient podrà ser examinat en el Departament d'Urbanisme de l'Ajuntament de Benicàssim (c/ Metge Segarra, 4) i, durant l'indicat termini de 20 dies, podran presentar al·legacions; proposicions juridicoeconòmiques en competència i alternatives tècniques quant al Programa.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que tinguen per convenient en el Registre General d'aquest ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc en l'Ajuntament, a les 13.00 hores de la següent data hàbil a la conclusió del termini per presentar-les (si és dissabte passa al dilluns següent). Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Així mateix, es publica el present edicte per als interessats que siguen desconeguts, s'ignore el lloc de notificació o, intentada aquesta, no s'haguera pogut practicar, segons allò que es disposa en els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cosa que se'ls notifica, advertint que durant el mateix termini i condicions recollits en el paràgraf anterior del present edicte poden presentar les al·legacions o alternatives al programa, a la resta de projectes indicats i a l'expedient.
  
Cosa que es fa pública perquè en prengueu coneixement, de conformitat amb allò disposat en l'article 46 i concordants de la Llei 6/1994, de la Generalitat Valenciana, Reguladora de l'Activitat Urbanística.